
Háztartások számvitele

Kulcsszavak: háztartás; számvitel; kettős könyvvitel; Visual Basic
Dolgozatom célja egy olyan modell kialakítása, mely segít a háztartásoknak a megfelelő költséggazdálkodásban. A kutatásom kezdeti szakaszában során több olyan irodalommal is találkoztam, mely hasznos pénzügyi tanácsokkal szolgál, azonban arra a kérdésre nem kaptam választ, hogy milyen módszerrel érdemes vezetni a költségeinket. Ezért tovább kutattam olyan modellek után, melyek a háztartások költségvetésének tervezését és vezetését segítik elő. Sajnos egyik modell sem tartalmazta egyeszerre a tervezés és a vezetés funkcióját. 
Az elemzett modellek előnyeire és hátrányaira támaszkodva egy olyan kettős könyvviteli alapokon nyugvó modellt alakítottam ki Excel Visual Basic segítségével, melyben a felhasználó egyedi főkönyvi számlákat hozhat létre, és ezeken vezetheti a bevételeit és kiadásait. A felhasználói felületet annyira leegyszerűsítettem, hogy a számviteli ismeretekkel nem rendelkező felhasználók számára is kezelhető legyen. A pénzügyi tranzakciók rögzítése mellett lehetőség van a tervek elkészítésére is. A modellemet az teszi minden igényt kielégítővé, hogy kezelni tudja a követeléseket, kötelezettségeket és a külföldi pénzértékre szóló eszközöket és kötelezettségeket is. Kialakítottam egy leltár funkciót is, melynek segítségével a felhasználó láthatja, hogy milyen eszközökkel rendelkezik és mit tud értékesíteni annak érdekében, hogy többlet bevételhez jusson. Mint tudjuk, a válság hatására a háztartások nehéz helyzetbe kerültek. A téma érdekessége miatt dolgozatom végén tettem egy rövid kitekintést arra vonatkozóan, hogy milyen hatást gyakorolt a válság a háztartásokra.
A modell béta tesztje lezárult. A visszajelzések alapján a szoftver jól használható, azonban kényelmesebb lenne telefonon használni. Éppen ezért megkezdtem a telefonos alkalmazás fejlesztését.



